బూటా సింగ్

బూటా సింగ్ (21 March 1934 – 2 January 2021) ) కాంగ్రెస్ పార్టీకి చెందిన రాజకీయ నాయకుడు, గవర్నరు. ఇందిరా గాంధీ హయాంలో కేంద్ర హోం మంత్రిగా పనిచేశాడు. బీహార్ రాష్ట్ర మాజీ గవర్నరు.

 జీవితం 
బూటా సింగ్ 1934 మార్చి 21 న బ్రిటిష్ పంజాబ్ రాష్ట్రం, జలంధర్ జిల్లాలోని, ముస్తఫాపూర్ లో జన్మించాడు. జలంధర్ లోని లియాపూర్ ఖల్సా కళాశాలలో బి.ఏ ఆనర్సు చదువుకున్నాడు. తరువాత బాంబే లోని గురునానక్ ఖల్సా కళాశాలలో ఎం.ఏ చదివాడు. బుందేల్ ఖండ్ విశ్వవిద్యాలయం నుంచి పీ.హెచ్.డీ పూర్తి చేశాడు. 1964 లో మంజీత్ కౌర్ ను వివాహం చేసుకున్నాడు. ఆ దంపతులకు ముగ్గురు సంతానం. 2.1.2021 న కోమాలో చనిపోయారు.

 రాజకీయం 
బూటా సింగ్ రాజకీయ ప్రస్థానంలో  కమ్యూనిస్టుగా ప్రారంభించి, కొద్దికాలం శిరోమణి అకాలీదళ్ లో చేరాడు, తరువాత 1960 ల ప్రారంభంలో కాంగ్రెస్  పార్టీ లో చేరారు. కాంగ్రెస్ లో పేరెన్నిక  దళిత నాయకుడుగా చలామణిగా ఉంటూ, 1973-74లో అఖిల భారత కాంగ్రెస్ కమిటీ (ఎఐసిసి) హరిజన సెల్ కన్వీనర్ గా పనిచేశాడు, ఆ తరువాత 1978 లో అఖిల భారత కాంగ్రెస్ కమిటీ ప్రధాన కార్యదర్శి అయ్యాడు. తన రాజకీయ జీవితంలో 1962లో పంజాబ్ లోని మోగా లోక్ సభ నియోజకవర్గం నుంచి పార్లమెంటులో ప్రారంభం అయ్యి, ఎనిమిది సార్లు లోక్ సభకు ఎన్నికైనాడు. 1974లో ప్రధాని ఇందిరాగాంధీ హయాంలో రైల్వే సహాయ (డిప్యూటీ) మంత్రిగా నియమించాడు.  ఆపరేషన్ బ్లూ స్టార్ లో పాల్గొన్నాడు. ఆ తర్వాత కేంద్రమంత్రిగా స్వర్ణదేవాలయ పునర్నిర్మాణంలోనూ పాలుపంచుకున్నాడు.

1981 లో, భారతదేశములో జరిగిన మొదటి ప్రధాన అంతర్జాతీయ క్రీడలైన ఆసియా క్రీడల ఆర్గనైజింగ్ కమిటీ చైర్ పర్సన్ గా నియమించబడ్డాడు. ప్రధాన మంత్రి పి.వి.నరసింహారావు ఆధ్వర్యంలో, బూటా సింగ్ 1995 నుండి 1996 వరకు కేంద్ర పౌరసరఫరాలు, వినియోగదారుల వ్యవహారాలు, ప్రజా పంపిణీ మంత్రిగా బాధ్యతలు నిర్వహించాడు. 2007 లో ప్రధాన మంత్రి డాక్టర్ మన్మోహన్ సింగ్ హయాంలో బూటా సింగ్ జాతీయ షెడ్యూల్డ్ కులాల కమిషన్ (ఎన్.సి.ఎస్.సి) చైర్మన్ గా 2010 వరకు ఆ పదవిలో కొనసాగాడు.

 మరణం 
సుదీర్ఘ రాజకీయ వేత్తగా నలుగురి ప్రధాన మంతులతో పనిచేసిన బూటా సింగ్ తన 86 వ ఏట ఆరోగ్య కారణాలతో న్యూ ఢిల్లీలో 2021 జనవరి 2 న మరణించాడు.

 మూలాలు 

వర్గం:పంజాబ్ రాజకీయ నాయకులు
వర్గం:1934 జననాలు